Հալիձորցի Համբոն հիանալի փայտագործ է ու կարողանում է փայտի միջոցով կյանքի կոչել իր յուրաքանչյուր գաղափարը: Ասում են` Համբոն չուներ համապատասխան գործիքներ պատրաստելու այն ամենը, ինչ ցանկանում էր ցուցադրել մայիսյան այդ գեղեցիկ օրը: Իսկ «Տաթևի վերածնունդ» հիմնադրամը` հետապնդելով տարածաշրջանում ցանկացած նածաձեռնության զարգացումը հանուն համայնքի բնակչի բարօրության, Համբոյի համար ձեռքբերեց համապատասխան գործիքներ ու նա անհամբերությամբ է պատրաստվում ներկայացնելու իր ձեռագործ փայտե գործերը փառատոնին: